# Agustin Murua Balerdi

Frantzisko Agustin Murua Balerdi (gaztelaniaz: Francisco Agustín Murúa Valerdi; Karrantza, 1874 – Bartzelona, 1925eko abenduaren 6a) bizkaitar kimikaria izan zen.

## Bizitza

Epifanio Murua Lopez farmazialariaren eta Manuela Balerdi Muruaren semea, Karrantzako Concha auzoan jaio zen 1874an. Urriaren 6an bataiatu zuten eta Frantzisko Agustin Tomas jarri zioten izena.
Lehen ikasketak San Isidro Institutuan egin zituen. 1894an Madrilgo Unibertsitate Zentralean lizentziatu zen, ohiz kanpoko saria lortuz. 1896an Kimika Organikoko eta Kimika Biologikoko katedretako laguntzaile bihurtu zen Farmazia Fakultatean. 1901ean Kimika Organikoko Katedra lortu zuen.
Hiru aldiz Alemania bisitatu zuen Munichen eta Leipzigen sintesi kimikoa ikasteko. A. Schaefferrekin batera, hainbat konbinazio organiko berri lortu zituen.
Madrilgo Medikuntzako Akademiako kide urgazlea eta Bartzelonako Zientzien eta Arteen Akademiako kide osoa izan zen, baita Espainiako eta beste hainbat herrialdetako erakunde zientifikoetako kidea ere.
Euskal Herrian unibertsitate bat sortzearen aldekoa zen.
Mercedes Gaitero Santa Maríarekin ezkondu zen. Seme bat izan zuten, Agustin.
1925eko abenduaren 6an hil zen Bartzelonan.

## Lanak

* Estudio acerca de los glicerofosfatos (1897)
* Cuestiones de Química biológica (Madril, 1898)
* Nota química acerca de fluorocromo (Madril, 1900)
* Programa razonado de un curso de Química Orgánica (Madril, 1902)
* Curso de Química orgánica (Bartzelona, 1903)
* Un curso del profesor Adoff Von Baeyer (Bartzelona, 1905)
* Momentos importantes en la Historia de la Química Orgánica (Bartzelona, 1907)
* La organización escolar como base de la Universidad (Bartzelona, 1909)
* La química y la farmacia entre los egipcios (Bartzelona, 1910)
* Tres años en Alemania. Memorias de un pensionado (Bartzelona, 1910)
* Compendio de Historia de la Química y la Farmacia (Madril, 1912)
* Reorganización de la caridad y beneficencia pública (1912)
* Historia crítica literaria de la Farmacia y bibliografía farmacéutica (Madril, 1912)
* Notas bibliográficas acerca de las mis notables farmacopeas (Bartzelona, 1912)
* Del mundo de la ciencia. D. Jaime Ferrán (1913)
* El doctor D. Rafael Rodríguez Méndez (1913)
* La Universidad Vasca. La Universidad euskara como organismo necesario para nuestra personalidad regional y para el sólido fundamento de nuestra industria (Bilbo, 1917)

## Sariak

* 1902: Alfontso XII.aren ordena zibilaren enkomenda

## Erreferentziak

* 1 2 3 4 5 6 7 8 9 10 (Gaztelaniaz) «Francisco Agustín Murua y Valerdi» Consejo General de Colegios Farmacéuticos (Noiz kontsultatua: 2023-12-14).
* 1 2 (Gaztelaniaz) «Francisco Agustin Tomas, Murura, Valerdi» Bizkaiko Elizaren Histori Arkibua (Noiz kontsultatua: 2023-12-14).
* 1 2 3 4 5 6 7 8 9 10 11 12 13 14 Estornés Lasa, Bernardo. «Murua Valerdi, Agustin» Auñamendi Eusko Entziklopedia (Eusko Ikaskuntza) ISSN 2444-5487. (Noiz kontsultatua: 2023-12-14).
* ↑ (Gaztelaniaz) «Esta tarde en el Ateneo» Euzkadi 1900-01-01 (Noiz kontsultatua: 2023-12-14).
* ↑ (Gaztelaniaz) «En el Ateneo. La Universidad Vasca» Euzkadi 1916-09-22 (Noiz kontsultatua: 2023-12-14).
* 1 2 (Gaztelaniaz) «Rogad a Dios en caridad por el alma del Ilmo. Sr. D. Agustín Murua y Valerdi» Diario de Burgos 10.591: 1. 1925-12-12 (Noiz kontsultatua: 2023-12-14).

## Kanpo estekak

* Datuak: Q55229131